b'\n_START_ARTICLE_\nGrebinj\n_START_SECTION_\nZgodovina\n_START_PARAGRAPH_\nObmo\xc4\x8dje Grebinja je sestavni del kulturne zgodovine celotne regije, samo mesto pa le\xc5\xbei na pomembni zgodovinski prometni osi. Po Nori\xc5\xa1kem kraljestvu in vklju\xc4\x8ditvi pokrajine v rimsko cesarstvo ter ustanovitvi rimske province Norik, so \xc5\xa1ir\xc5\xa1o pokrajino sredi 6. stoletja naselili Slovani, v 7. stoletju je bila ustanovitvljena dr\xc5\xbeavna tvorba Karantanija, leta 976 pa vojvodina Koro\xc5\xa1ka. S pokristijanjevanjem je de\xc5\xbeela tesno povezana s slovensko kulturno zgodovino oz. z zgodovino Koro\xc5\xa1kih Slovencev, ki na tem obmo\xc4\x8dju govorijo slovensko podjunsko nare\xc4\x8dje oz. podjun\xc5\xa1\xc4\x8dino . Najstarej\xc5\xa1a znana pisna omemba kraja Grebinj sega v leto 822. Zgrajena je bila okoli zdaj opu\xc5\xa1\xc4\x8denega gradu Grebinj oziroma njegovih ru\xc5\xa1evin, ki so ga zgradili Bamber\xc5\xa1ki \xc5\xa1kofje okoli leta 1100. Ta grad naj bi zavaroval pomemben prehod iz Celov\xc5\xa1ka kotlina preko Grebinjskih gor v Labotsko dolino. Grebinj je bil leta 1237 prvi\xc4\x8d izrecno omenja kot trg. Blizu od naselja se nahajajo ostanki leta 1236 ustanovljenega Grebinjskega samostana premonstratencev , ki je bil opu\xc5\xa1\xc4\x8den leta 1786._NEWLINE_Grebinj je v obdobju od 1007 do 1759 pripadal Bamber\xc5\xa1kim \xc5\xa1kofom. Obmo\xc4\x8dje Grebinja so v drugi polovici 15. stoletja ve\xc4\x8dkrat pusto\xc5\xa1ili Turki. Zato najdemo Kne\xc5\xbeo in Kr\xc4\x8danje, ki predstavljata izredno zanimiv primer utrjenih cerkva iz \xc4\x8dasov osmanskih pohodov. Leta 1759 so celotno obmo\xc4\x8dje v posesti bamber\xc5\xa1ke knezo\xc5\xa1kofije odkupili Habsbur\xc5\xbeani._NEWLINE_Grebinj je bil kot ob\xc4\x8dina ustanovljen leta 1850, ki se je leta 1858 raz\xc5\xa1irila na vasi Gabrje (Haberberg) in Homec (Kaunz), v obdobju 1869-1876 je vklju\xc4\x8devala tudi sosednjo skupnost Ruda. Kon\xc4\x8dno pa sta pri reformi lokalne samouprave v letu 1973 bili priklju\xc4\x8deni katastrski ob\xc4\x8dini oz. vasi Golovica (W\xc3\xb6lfnitz) in Pustrica (Pustritz). Med obema svetovnima vojnama je bila tu kot v celotnem ju\xc5\xbenem Koro\xc5\xa1kem - poleg splo\xc5\xa1nih dru\xc5\xbebenih napetosti in socialne dezintegracije - zlasti zna\xc4\x8dilna etni\xc4\x8dna nestrpnost in izklju\xc4\x8devanje zgodovinske ozemeljske narodnostne pripadnosti. V \xc4\x8dasu nacisti\xc4\x8dne okupacije je bilo aprila 1942 med drugim na\xc4\x8drtovano, da se Slovence iz obmo\xc4\x8dja Grebinj nasilno deportira, kar je imelo za posledico organiziranje oboro\xc5\xbeenega odpora na Svin\xc5\xa1ki planini, to pa je prispevalo k ponovni vzpostavitvi Avstrije.\n_START_SECTION_\nDanes\n_START_PARAGRAPH_\nPo popisu iz leta 2001 je imela tr\xc5\xa1ka ob\xc4\x8dina Grebinj 3.677 prebivalcev, od tega 96,4\xc2\xa0% avstrijskih in 1,6\xc2\xa0% bosanskih dr\xc5\xbeavljanov. 95,0\xc2\xa0% prebivalstva je kot pogovorni jezik navedlo nem\xc5\xa1\xc4\x8dino, 1,3\xc2\xa0% pa sloven\xc5\xa1\xc4\x8dino._NEWLINE_K rimo-katoli\xc5\xa1ki veroizpovedi se pri\xc5\xa1teva 94,9\xc2\xa0% ob\xc4\x8dinskega prebivalstva, k evangeli\xc4\x8danski 1,0%, prav tako h islamu 1,0\xc2\xa0%. Brez posebne veroizpovedi je 1,7\xc2\xa0% prebivalstva._NEWLINE_Na obmo\xc4\x8dju Grebinja se danes opravlja dvojezi\xc4\x8dno slovensko-nem\xc5\xa1ko bogoslu\xc5\xbeje v naslednjih katoli\xc5\xa1kih \xc5\xbeupnijah oz. podru\xc5\xbeni\xc4\x8dnih cerkvah: Stara farna cerkev v Grebinjskem samostanu, podru\xc5\xbeni\xc4\x8dna cerkev Suho Blato (D\xc3\xbcrrenmoos), podru\xc5\xbeni\xc4\x8dna cerkev Kle\xc4\x8de/Gletschach, podru\xc5\xbeni\xc4\x8dna cerkev \xc5\xa0mihel v Podgori in Va\xc5\xa1inje (Wallersberg).\n_START_SECTION_\nZnamenite osebnosti\n_START_PARAGRAPH_\nAvstrijski pisatelj slovenskega rodu po mami, Peter Handke, je rojen v Stari vasi pri Grebinju. V svojih delih se pogosto ukvarja z eksistencialnimi vpra\xc5\xa1anji t. i.\xc2\xa0\xc2\xbbkoro\xc5\xa1ke realnosti\xc2\xab.'